section_heading: Produkcija
paragraph_text: Joe Johnston je bio zainteresiran za nastavak Jurskog parka i prišao je prijatelju Steven Spielbergu oko projekta. Budući da je Spielberg želio sam režirati nastavak, obećao je Johnstonu da će on režirati sljedeći dio, ako ga ikad bude. Snimanje trećeg nastavka odobreno je u kolovozu 1999. godine, a temeljio se na priči Stevena Spielberga u kojoj je glavni lik bio Alan Grant koji je osam godina živio na drveću i proučavao dinosaure na jednom od otoka. Johnston nikad nije imao konkretan koncept cijele priče za treći nastavak, osim činjenice da će to biti više samostalan film i da će sadržavati puno letećih reptila.